CELEX: 32005D0443
Language: hu
Date: 2005-02-17 00:00:00
Title: 2005/443/EK: A Bizottság határozata (2005. június 14.) a közös agrárpolitikához kapcsolódó jogi eszközökből eredő egyes kiadások az Egyesült Királyság részéről euróban történő kifizetéséről (az értesítés a C(2005) 1730. számú dokumentummal történt)

16.6.2005   
            
            
               HU
            
            
               Az Európai Unió Hivatalos Lapja
            
            
               L 153/33
            
         
      A BIZOTTSÁG HATÁROZATA
   
   (2005. június 14.)
   a közös agrárpolitikához kapcsolódó jogi eszközökből eredő egyes kiadások az Egyesült Királyság részéről euróban történő kifizetéséről
   (az értesítés a C(2005) 1730. számú dokumentummal történt)
   (Csak az angol nyelvű szöveg hiteles.)
   (2005/443/EK)
   AZ EURÓPAI KÖZÖSSÉGEK BIZOTTSÁGA,
   tekintettel az Európai Közösséget létrehozó szerződésre,
   tekintettel az euróval kapcsolatos agromonetáris szabályok megállapításáról szóló, 1998. december 15-i 2799/98/EK tanácsi rendeletre (1),
   tekintettel az euróval kapcsolatos agromonetáris rendszernek a mezőgazdaságban való alkalmazására vonatkozó részletes szabályok megállapításáról szóló, 1998. december 22-i 2808/98/EK bizottsági rendeletre (2), és különösen annak 12. cikke (4) bekezdésére,
   mivel:
   
               (1)
            
            
               A 2799/98/EK rendelet 8. cikke előírja, hogy az olyan részt nem vevő tagállamok, amelyek a közös agrárpolitikával kapcsolatos jogi aktusokból eredő kiadásaikat euróban tervezik kifizetni, megfelelő intézkedéseket tegyenek annak érdekében, hogy az euro használata ne jelentsen rendszeres előnyt a nemzeti pénznem használatához képest.
            
         
               (2)
            
            
               A közös agrárpolitikához kapcsolódó jogi eszközökből eredő egyes kiadások az Egyesült Királyság részéről euróban történő kifizetéséről, valamint a 2000/328/EK határozat (3) hatályon kívül helyezéséről szóló, 2001. január 30-i 2001/121/EK bizottsági határozat jóváhagyta az Egyesült Királyság által közölt ilyen intézkedéseket.
            
         
               (3)
            
            
               2005. április 14-én az Egyesült Királyság tájékoztatta a Bizottságot a 2001/121/EK határozat által jóváhagyott intézkedések módosítására irányuló szándékáról, és közölte az annak érdekében végrehajtani kívánt intézkedéseket, hogy az euró használata ne jelentsen rendszeres előnyt a font sterling használatához képest. A közlemény 2005. április 14-én érkezett be.
            
         
               (4)
            
            
               Az Egyesült Királyság által tervezett intézkedéseket az alábbiak szerint lehet összefoglalni:
               
                           —
                        
                        
                           a piaci szereplők számára a közösségi jogszabályokban meghatározott összegeket euróban fizethetik ki,
                        
                     
                           —
                        
                        
                           a piaci szereplők viselik a font sterlingre történő átváltásából eredő teljes árfolyamkockázatot,
                        
                     
                           —
                        
                        
                           a piaci szereplőknek legalább egyéves kötelezettséget kell vállalniuk,
                        
                     
                           —
                        
                        
                           A 2019/93/EGK, a 1452/2001/EK, 1453/2001/EK, 1454/2001/EK, 1868/94/EK, 1251/1999/EK, 1254/1999/EK, 1673/2000/EK, 2358/71/EK és a 2529/2001/EK rendeleteket módosító, a közös agrárpolitika keretébe tartozó közvetlen támogatási rendszerek közös szabályainak megállapításáról és a mezőgazdasági termelők részére meghatározott támogatási rendszerek létrehozásáról szóló, 2003. szeptember 29-i 1782/2003/EK tanácsi rendeletben (4), említett egységes kifizetésekkel és más közvetlen kifizetésekkel kapcsolatban a piaci szereplőknek euróban történő kifizetést kell választaniuk a közös agrárpolitika keretébe tartozó közvetlen támogatási rendszerek közös szabályainak megállapításáról és a mezőgazdasági termelők részére meghatározott támogatási rendszerek létrehozásáról szóló, 2003. szeptember 29-i 1782/2003/EK tanácsi rendelet (5) által előírt kölcsönös megfeleltetés, moduláció, valamint integrált igazgatási és ellenőrzési rendszer végrehajtására vonatkozó részletes szabályok megállapításáról szóló, 2004. április 21-i 769/2004/EK bizottsági rendelet 11. cikke (2) bekezdésében említett egységes kérelem benyújtásakor,
                        
                     
                           —
                        
                        
                           a piactámogatási intézkedésekkel kapcsolatban a piaci szereplőknek az euróban kifizetendő meghatározó ügyleti tény előtt három hónappal kell benyújtaniuk kérelmeiket; a meghatározó ügyleti tény előtt három hónappal kell a megállapodás felmondásáról szóló értesítést elküldeni; ezek után euróban történő új kifizetés csak egy egyéves várakozási időszak után lehetséges.
                        
                     
         
               (5)
            
            
               Ezek az intézkedések összhangban vannak a 2799/98/EK rendeletben meghatározott célkitűzéssel, azaz hogy az euro használata ne jelentsen rendszeres előnyt a nemzeti pénznem használatához képest. Ezért az intézkedéseket jóvá kell hagyni.
            
         
               (6)
            
            
               Ennélfogva a 2001/121/EK határozatot hatályon kívül kell helyezni, és helyébe ez a határozat lép,
            
         ELFOGADTA EZT A HATÁROZATOT:
   1. cikk
   Az Egyesült Királyság által 2005. április 14-én közölt, a közös agrárpolitikához kapcsolódó jogi eszközökből eredő egyes kiadások euróban történő kifizetésével kapcsolatos, a mellékletben felsorolt intézkedéseket jóváhagyják.
   2. cikk
   A 2001/121/EK határozat hatályát veszti.
   3. cikk
   Ennek a határozatnak Nagy-Britannia és Észak-Írország Egyesült Királysága a címzettje.
   
      Kelt Brüsszelben, 2005. június 14-én.
      
         
            a Bizottság részéről
         
         Mariann FISCHER BOEL
         
         
            a Bizottság tagja
         
      
   
   
      (1)  HL L 349., 1998.12.24., 1. o.
   
      (2)  HL L 349., 1998.12.24., 36. o. A legutóbb az 1250/2004/EK rendelettel (HL L 237., 2004.7.8., 13. o.).
   
      (3)  HL L 44., 2001.2.15., 43. o.
   
      (4)  HL L 270., 2003.10.21., 1. o. A legutóbb a 118/2005/EK bizottsági rendelettel (HL L 24., 2005.1.27., 15. o.) módosított rendelet.
   
      (5)  HL L 141., 2004.4.30., 18. o. A legutóbb a 436/2005/EK rendelettel (HL L 72., 2005.3.18., 4. o.) módosított rendelet.
   
      MELLÉKLET
      EURÓBAN KIFEJEZETT ÉS FIZETENDŐ INTÉZKEDÉSEK
      
                  Rendszer
               
               
                  Rendeletek
               
            
                  Egységes és más közvetlen kifizetések
               
               
                  1782/2003/EK rendelet
               
            
                  Export-visszatérítések
               
               
                  800/1999/EK bizottsági rendelet (1)
                  
               
            
                  Marhahús-felvásárlás
               
               
                  562/2000/EK bizottsági rendelet (2)
                  
               
            
                  Marhahúsra nyújtott magánraktározási támogatás
               
               
                  907/2000/EK bizottsági rendelet (3)
                  
               
            
                  Sertéshúsra nyújtott magánraktározási támogatás
               
               
                  3444/90/EGK bizottsági rendelet (4)
                  
               
            
                  Birkahúsra nyújtott magánraktározási támogatás
               
               
                  3446/90/EGK bizottsági rendelet (5)
                  
               
            
                  Vajfelvásárlás
               
               
                  2771/1999/EK bizottsági rendelet (6)
                  
               
            
                  Vajra és tejszínre nyújtott magánraktározási támogatás
               
               
                  2771/1999/EK rendelet
               
            
                  Nonprofit szervezetek számára vaj beszerzéséhez nyújtott támogatás
               
               
                  2191/81/EGK bizottsági rendelet (7)
                  
               
            
                  Vajgyártásra nyújtott támogatás
               
               
                  2571/97/EK bizottsági rendelet (8)
                  
               
            
                  Főzésre használt vajkoncentrátumra vonatkozó támogatás
               
               
                  429/90/EGK bizottsági rendelet (9)
                  
               
            
                  Fölözött tejből származó kazein és kazeinátok előállítására nyújtott támogatás
               
               
                  2921/90/EGK bizottsági rendelet (10)
                  
               
            
                  Iskolai tanulók tejjel és egyes tejtermékekkel való ellátására irányuló közösségi támogatás
               
               
                  2707/2000/EK bizottsági rendelet (11)
                  
               
            
                  Sovány tejpor felvásárlása
               
               
                  214/2001/EK bizottsági rendelet (12)
                  
               
            
                  Takarmányozásra szánt sovány tejporra nyújtott támogatás
               
               
                  2799/1999/EK bizottsági rendelet (13)
                  
               
            
                  Gabonafélék felvásárlása
               
               
                  824/2000/EK bizottsági rendelet (14)
                  
               
            
                  Keményítő végfelhasználói visszatérítés
               
               
                  1722/93/EGK bizottsági rendelet (15)
                  
               
            
                  Whisky visszatérítések
               
               
                  2825/93/EGK bizottsági rendelet (16)
                  
               
            
                  Szárított takarmány támogatás
               
               
                  382/2005/EK bizottsági rendelet (17)
                  
               
            
                  Szőlőmust felhasználására vonatkozó támogatás
               
               
                  1623/2000/EK bizottsági rendelet (18)
                  
               
            
                  Vegyiparban használt cukorra nyújtott támogatás
               
               
                  1265/2001/EK bizottsági rendelet (19)
                  
               
            
                  Kedvezményes nyers nádcukor finomításához nyújtott támogatás
               
               
                  1646/2001/EK bizottsági rendelet (20)
                  
               
            
                  Tejtermékek promóciója
               
               
                  94/2002/EK bizottsági rendelet (21)
                  
               
            
         (1)  HL L 102., 1999.4.17., 11. o.
      
      
         (2)  HL L 68., 2000.3.16., 22. o.
      
      
         (3)  HL L 105., 2000.5.3., 6. o.
      
      
         (4)  HL L 333, 1990.11.30., 22. o.
      
      
         (5)  HL L 333, 1990.11.30., 39. o.
      
      
         (6)  HL L 333., 1999.12.24., 11. o.
      
      
         (7)  HL L 213., 1981.8.1., 20. o.
      
      
         (8)  HL L 350., 1997.12.20., 3. o.
      
      
         (9)  HL L 45., 1990.2.21., 8. o.
      
      
         (10)  HL L 279., 1990.10.11., 22. o.
      
      
         (11)  HL L 311., 2000.2.21., 37. o.
      
      
         (12)  HL L 37., 2001.2.7., 100. o.
      
      
         (13)  HL L 340., 1999.12.31., 3. o.
      
      
         (14)  HL L 100., 2000.4.20., 31. o.
      
      
         (15)  HL L 159., 1993.7.1., 112. o.
      
      
         (16)  HL L 258., 1993.10.16., 6. o.
      
      
         (17)  HL L 61., 2005.3.8., 4. o.
      
      
         (18)  HL L 194., 2000.7.31., 45. o.
      
      
         (19)  HL L 178., 2001.6.30., 63. o.
      
      
         (20)  HL L 219., 2001.8.14., 14. o.
      
      
         (21)  HL L 17., 2002.1.19., 20. o.